సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
హైదరాబాద్‌లో మ‌రో ఫ‌ర్నిచ‌ర్ స్టోర్
భాగ్య‌న‌గ‌రంలో ఐకియా స్టోర్ ప్రారంభ‌మైన మ‌రో నెల లోపే హైద‌రాబాద్ న‌గ‌రానికి మ‌రో అంత‌ర్జాతీయ ఫ‌ర్నిచ‌ర్ దిగ్గ‌జం రాబోతోంది.
Samayam Telugu | Updated:
Aug 9, 2018, 02:51PM IST
ఇదివ‌ర‌కూ ఎన్నో టెక్ సంస్థ‌ల‌కు గ‌మ్య‌స్థాన‌మైన హైద‌రాబాద్ ఇప్పుడు ఇత‌ర రంగాల‌కు విస్త‌రిస్తోంది. భాగ్య‌న‌గ‌రంలో ఐకియా స్టోర్ ప్రారంభ‌మైన మ‌రో నెల లోపే హైద‌రాబాద్ న‌గ‌రానికి మ‌రో అంత‌ర్జాతీయ ఫ‌ర్నిచ‌ర్ దిగ్గ‌జం రాబోతోంది. యునైటెడ్ అర‌బ్ ఎమిరేట్స్‌కు చెందిన హోం ఫ‌ర్నిషింగ్ సంస్థ డాన్యూబే రానున్న‌ట్లు తెలుస్తోంది. హైటెక్ న‌గ‌రంలో ఐకియా ప్రారంభ కార్య‌క్ర‌మం సంద‌ర్భంగా తెలంగాణ ప్ర‌భుత్వ ప్ర‌ధాన కార్య‌ద‌ర్శి జ‌యేష్ రంజ‌న్‌ మాట్లాడుతూ సెప్టెంబ‌రు నెల‌లో డాన్యూబే తన స్టోర్ ప్రారంభిస్తున్న‌ట్లు వెల్ల‌డించారు. పశ్చిమాసియాలోనే అతి పెద్ద హోమ్ డెకార్ కంపెనీ డాన్యూబే హోమ్ దేశంలో తొలిసారి హైదరాబాద్‌లో స్టోర్‌ను ప్రారంభించనుంది. త‌న స్టోర్ ప్రారంభానికి గాను డానుబే.. హైటెక్ సిటీ స‌మీపంలోని కొత్త‌గూడ ప్రాంతంలో స్థ‌లాన్ని లీజుకు తీసుకున్న‌ట్లు ఆయ‌న తెలిపారు.
పెట్టుబ‌డులు, ఇత‌ర వివ‌రాలు త్వ‌ర‌లో వెల్ల‌డికానున్న‌ట్లు జ‌యేష్ రంజ‌న్ చెప్పారు. జీసీసీ(గల్ఫ్ కోఆపరేషన్ కౌన్సిల్) దేశాల్లో త‌మ విస్త‌ర‌ణ కార్య‌క్ర‌మాలు కొన‌సాగిస్తున్నామ‌ని, అందులో భాగంగా భార‌త మార్కెట్లోకి ప్ర‌వేశించ‌నున్న‌ట్లు డాన్యూబే హోం ప్ర‌తినిధి అడెల్ స‌జ‌న్ వెల్ల‌డించారు. భార‌త‌దేశంలో విస్త‌రించ‌డం కోసం 200 మిలియ‌న్ల దిర్హంల పెట్టుబ‌డి పెట్ట‌నున్న‌ట్లు తెలిపారు. ఐదేళ్ల‌లో 25 నుంచి 30 స్టోర్లు తెరిచే విధంగా ప్ర‌ణాళిక‌లు రూపొందించిన‌ట్లు స‌జ‌న్ వివ‌రించారు.